b'\n_START_ARTICLE_\nDila, Etiopija\n_START_SECTION_\nPovijest\n_START_PARAGRAPH_\nOko 1930., jedna skupina plemena Guji Oromo naselila se je u \xc5\xa1iroj okolici, tad je u Dili djelovala i jedna njema\xc4\x8dka etnolo\xc5\xa1ka ekspedicija, oni su otpo\xc4\x8deli svoj eksperimentalni program - stalnog naseljavanja poljoprivrednika._NEWLINE_Izme\xc4\x91u 1960. i 1963. intezivno se razmi\xc5\xa1ljalo o izgradnji \xc5\xbeeljezni\xc4\x8dke pruge Adama - Dila ukupne du\xc5\xbeine 310 km, na razradi tog projekta radili su i brojni stru\xc4\x8dnjaci iz tada\xc5\xa1nje Jugoslavije 1965. Francuska vlada nudila je kredit, no zbog nepovoljnih okolnosti Etiopska vlada je odustala od projekta, tako da ta pruga nikad nije izgra\xc4\x91ena._NEWLINE_Dila je do\xc5\xa1la na svjetske naslovnice 1960. kad je u okolici grada (gora Mi\xc4\x8dile) izbila pobuna, zbog feudalnih uvjeta u kojem su \xc5\xbeivjeli lokalni seljaci, tu pobunu u krvi je ugu\xc5\xa1ila vojska._NEWLINE_Dila se ponovno na\xc5\xa1la na naslovnicama 22. srpnja 1998. kad su izbili nasilni sukobi izme\xc4\x91u dviju politi\xc4\x8dkih grupa. Glasnogovornik etiopske vlade Selome Taddesse, iznio je podatak da je oko 140 ljudi poginulo u tim sukobima, uz veliki broj bjegunaca.\n_START_SECTION_\nStanovni\xc5\xa1tvo\n_START_PARAGRAPH_\nPrema podacima Sredi\xc5\xa1nje statisti\xc4\x8dke agencije Etiopije -(CSA) za 2005. grad Dila imao je 61,114 stanovnika, od toga 31,329 mu\xc5\xa1karaca i 29,785 \xc5\xbeena.'